170.100

Lescha davart il cussegl grond (LCG)

dals 08-12-2005 (versiun dals 01-05-2025)

Il cussegl grond dal chantun Grischun1),

sa basond sin ils art. 27 al. 5, 28 al. 3, 31, 32 al. 3 e 49 al. 2 da la constituziun chantunala2), suenter   avair   gì   invista   dal   rapport   da   la   conferenza   da   las   presidentas   e   dals presidents dals 19 da settember 2005,

concluda:

1. Elecziun e constituziun

Art.  1 *

Art.  2 *

Art.  3 *

Art.  4 *

Art.  5 *

…

…

…

…

…

Sessiuns

Art.  6 1 Il cussegl grond sa raduna a las sessiuns fixadas en l'urden da gestiun3).

2 Ulteriuras   sessiuns   han   lieu,   sch'il   cussegl   grond   u   sche   la   conferenza   da   las presidentas   e   dals   presidents   las   decidan   u   sche   almain   20   commembras   u commembers dal cussegl grond las pretendan.

1) PCG 2005/2006, 818 2) DG 110.100 3) DG 170.140 * tabellas da las modificaziuns a la fin dal relasch

1

170.100

Cumenzament da la perioda d'uffizi

Art.  7 * 1 La perioda d'uffizi cumenza mintgamai l'emprim di da la sessiun d'avust suenter las novas elecziuns.

Sesida constitutiva

Art.  8 1 La presidenta vertenta u il president vertent dal cussegl grond convochescha il cussegl grond nov elegì a la sesida constitutiva.

Elecziun dal presidi

Art.  9 1 Suenter l'avertura da la sesida constitutiva respectivamain da l'emprima sessiun d'in nov   onn   d'uffizi   succeda   l'elecziun   da   la   presidenta   u   dal   president   e   da   la vicepresidenta u dal vicepresident dal cussegl grond.

2 La persuna che presidiescha il cussegl grond porta il titel "presidenta dal cussegl grond" u "president dal cussegl grond".

3 L'elecziun dal presidi succeda per in onn d'uffizi.

Saramentaziun ed empermischun d'uffizi

Art.  10 1 La   pli   veglia   da   las   commembras   preschentas   u   il   pli   vegl   dals   commembers preschents ch'èn il pli ditg en uffizi respectivamain la presidenta u il president dal cussegl grond che sa retira, prenda encunter – al cumenzament da la perioda d'uffizi u da la sessiun – il sarament u l'empermischun d'uffizi da las commembras e dals commembers dal cussegl grond sco er da las suppleantas e dals suppleants ch'èn preschents per l'emprima giada dapi lur elecziun u reelecziun e – suenter sia elecziun tras   il   cussegl   grond   –   il   sarament   u   l'empermischun   d'uffizi   da   la   nov   elegida presidenta u dal nov elegì president dal cussegl grond. * 2 Da tgi che fa part dal cussegl grond per l'emprima giada pir pli tard prenda la presidenta u il president dal cussegl grond encunter posteriuramain il sarament u l'empermischun d'uffizi. * 3 … *

Art.  11

Indicaziuns davart las activitads da las commembras e dals commembers dal cussegl grond

1 Tar   l'entrada   en   il   cussegl   grond   orientescha   mintga   commembra   e   mintga commember dal cussegl grond la conferenza da las presidentas e dals presidents en scrit davart:

a)

b)

sia activitad professiunala;

sia   activitad   en   gremis   da   direcziun   e   da   surveglianza   da   corporaziuns, instituts e fundaziuns dal dretg public u dal dretg privat;

funcziuns permanentas da direcziun e da cussegliaziun per gruppas d'interess grischunas, svizras ed internaziunalas.

c)

2

170.100

2 Las midadas vegnan registradas dal secretariat dal cussegl grond al cumenzament da mintga onn d'uffizi. Il register davart las activitads da las commembras e dals commembers dal cussegl grond è public.

Secret d'uffizi

Art.  12 1 Las commembras ed ils commembers dal cussegl grond èn obligads a la discreziun en   fatschentas   uffizialas,   uschenavant   ch'igl   exista   in   interess   public   u   privat predominant   da   tegnair   secret   las   fatschentas   tenor   la   lescha   da   transparenza   u sch'ina disposiziun legala speziala prevesa quai. *

2. Organisaziun

2.1. PRESIDI

Presidi

Art.  13 1 La presidenta u il president dal cussegl grond prepara las sesidas dal cussegl grond e da la conferenza da las presidentas e dals presidents, las maina e procura per lur andament ordinà.

2 Ella u el represchenta il cussegl grond vers anora e maina la correspundenza cun la regenza.

3 La vicepresidenta u il vicepresident dal cussegl grond surpiglia l'incumbensa da la presidenta   respectivamain   dal   president   dal   cussegl   grond,   sche   quella   u   quel   è impedì.

4 Sche la presidenta u il president dal cussegl grond e sche la vicepresidenta u il vicepresident   dal   cussegl   grond   èn   impedids,   vegn   il   presidi   surpiglià   da   la commembra preschenta ch'è stada sco ultima la presidenta dal cussegl grond u dal commember preschent ch'è stà sco ultim il president dal cussegl grond.

2.2. CONFERENZA DA LAS PRESIDENTAS E DALS PRESIDENTS

Cumposiziun

Art.  14 1 Da la conferenza da las presidentas e dals presidents fan part d'uffizi la presidenta u il president dal cussegl grond sco parsura, la vicepresidenta u il vicepresident dal cussegl grond e las presidentas u ils presidents da las fracziuns ch'èn represchentadas en il cussegl grond respectivamain – en cas d'impediment – lur suppleantas u lur suppleants.

2 La chanceliera u il chancelier e la manadra u il manader dal secretariat dal cussegl grond prendan part da las sesidas cun vuschs consultativas.

3

170.100

Posiziun

Art.  15 1 La   conferenza   da   las   presidentas   e   dals   presidents   è   l'organ   directiv   e   da coordinaziun dal cussegl grond.

2.3. FRACZIUNS

Constituziun ed incumbensa

Art.  16 1 Tschintg u dapli commembras u commembers dal cussegl grond pon s'unir ad ina fracziun.

2 Las fracziuns predelibereschan las fatschentas da la sessiun.

2.4. CUMISSIUNS

Activitad en general

Art.  17 1 Las   cumissiuns   adempleschan   las   incumbensas   surdadas   ad   ellas,   tractan   las fatschentas dal cussegl  grond assegnadas ad ellas, fan ils scleriments necessaris, rapportan al cussegl grond e fan propostas.

2 Ellas han il dretg da refusar ina giada projects da la regenza – avant ch'els vegnian tractads en il cussegl grond – per la repassada. Il cussegl grond sto vegnir infurmà curtamain da quai.

3 En lur champ da cumpetenza ston ellas vegnir participadas a la negoziaziun da contracts impurtants interchantunals ed internaziunals.

Cumissiuns permanentas

Art.  18 1 Il cussegl grond elegia al cumenzament da mintga perioda d'uffizi las commembras ed   ils   commembers   da   las   cumissiuns   permanentas   or   dal   ravugl   dal   cussegl.

Elegibels   en   cumissiuns   da   surveglianza   èn   tut   las   commembras   e   tut   ils commembers dal cussegl grond che n'èn betg parents u quinads cun ina commembra u cun in commember da la regenza en il senn da l'urden da recusaziun.

2 El fixescha independentamain las grondezzas da las cumissiuns, uschenavant che quellas n'èn betg fixadas tras ina lescha u tras in'ordinaziun.

3 La durada d'uffizi da las commembras e dals commembers da la cumissiun importa quatter onns.

4 Per las presidentas e per ils presidents da las cumissiuns importa la perioda d'uffizi per regla dus onns. Las cumissiuns permanentas sa constitueschan sezzas. *

4

170.100

Cumissiuns temporaras

Art.  19 1 Il   cussegl   grond   po   nominar   cumissiuns   temporaras   per   la   predeliberaziun   da fatschentas,   numnadamain   sch'ina   fatschenta   na   pertutga   betg   il   champ d'incumbensas   d'ina   cumissiun   permanenta   u   per   cuntanscher   in'occupaziun equilibrada   da   las   cumissiuns   permanentas.   Las   cumissiuns   temporaras   sa constitueschan sezzas.

Cumissiun d'inquisiziun parlamentara

Art.  20 1 Sche eveniments da gronda impurtanza en l'administraziun publica u giudiziala basegnan in scleriment spezial, po il Cussegl grond incaricar – suenter avair consultà la   Regenza   respectivamain   la   Dretgira   superiura   –   ina   cumissiun   d'inquisiziun parlamentara. * 2 La cumissiun d'inquisiziun parlamentara eruescha ils fatgs e procura per ulteriuras basas da giudicament. Ella rapporta al cussegl grond e fa ina proposta.

Correspundenza tranter las cumissiuns

Art.  21 1 Las cumissiuns èn cumissiuns directivas en lur sectur da strategia, da controlla ed en lur sectur spezial. Ellas procuran che ulteriuras cumissiuns interessadas possian cooperar a la furmaziun da l'opiniun.

2 La cooperaziun po succeder en furma da rapports en scrit u d'audienzas a bucca.

2.5. SERVETSCHS DAL CUSSEGL GROND E PROTOCOLLAZIUN

Art.  22 1 La chanzlia chantunala è il post da stab general dal cussegl grond.

Chanzlia chantunala

Secretariat dal cussegl grond

Art.  23 1 Il secretariat dal cussegl grond stat a disposiziun als organs dal cussegl grond sco er   a   singulas   commembras   u   a   singuls   commembers   dal   cussegl   grond   per l'adempliment da lur lavur parlamentara.

Art.  24 *

…

5

170.100

2.6. INDEMNISAZIUN DA LAS COMMEMBRAS E DALS COMMEMBERS DAL CUSSEGL GROND E DA LAS FRACZIUNS

Art.  25

Schurnadas, indemnisaziuns da las spesas ed indemnisaziuns a las fracziuns

1 L'autezza da las schurnadas e da las indemnisaziuns da las spesas per la presidenta u per il president e per las commembras u per ils commembers sco er la contribuziun respectiva als custs da las fracziuns per las lavurs da secretariat e per la preparaziun da las fatschentas dal cussegl grond vegnan fixadas cun in'ordinaziun dal cussegl grond.

3. Dretgs d'infurmaziun e secret d'uffizi

3.1. COMMEMBRAS E COMMEMBERS DAL CUSSEGL GROND

Dretg da survegnir infurmaziuns e da prender invista da las actas

Art.  26 1 Las   commembras   ed   ils   commembers   dal   cussegl   grond   han   il   dretg   envers l'administraziun da survegnir infurmaziuns en il rom da lur lavur parlamentara e cun resalva dal secret d'uffizi.

2 Ellas ed els pon prender invista dals documents davart las fatschentas dal cussegl grond, uschenavant che quels n'èn betg suttamess al secret d'uffizi.

3 Sche l'infurmaziun u sche l'invista da las actas vegn refusada dal tuttafatg u per part, decida la conferenza da las presidentas e dals presidents suenter avair consultà a bucca la commembra u il commember dal cussegl grond e la regenza.

3.2. CUMISSIUNS

Art.  27

En general 1. dretg da survegnir infurmaziuns e da prender invista da las actas

1 Per giuditgar las fatschentas assegnadas ad ellas han las cumissiuns il dretg da sa procurar las infurmaziuns cunvegnentas e da prender invista da las actas uffizialas necessarias suenter avair consultà la Regenza, la Dretgira superiura u la Dretgira da giustia. * 2 Ils   dretgs   d'infurmaziun   e   da   controlla   ch'existan   tenor   questa   part   envers   las autoritads   giudizialas   sa   refereschan   mo   a   dumondas   da   l'administraziun giudiziala. *

6

170.100

2. ulteriurs dretgs da survegnir infurmaziuns

Art.  28 1 En il rom da lur incumbensa pon las cumissiuns ultra da quai:

a)

dumandar – cun il consentiment da la scheffa u dal schef dal departament respectiv   –   referendarias   u   referendaris   da   l'administraziun   davart   la fatschenta;

far inspecziuns;

consultar expertas u experts d'ordaifer per dumandar quellas u quels u per dar l'incumbensa a quellas u a quels da far expertisas;

consultar represchentantas u represchentants da circuls interessads.

b)

c)

d)

Art.  29

Cumissiun da gestiun 1. en general

1 La cumissiun da gestiun ha tut ils dretgs d'infurmaziun ch'ella dovra per ademplir las incumbensas surdadas ad ella.

2 Ils dretgs d'infurmaziun existan envers tut ils posts da l'administraziun chantunala ed envers tut las instituziuns chantunalas da dretg public, uschenavant che quellas u quels èn suttamess a la surveglianza suprema dal chantun.

3 Tar las ulteriuras instituziuns sa restrenschan ils dretgs d'infurmaziun a quellas fatschentas che vegnan subvenziunadas directamain u indirectamain dal chantun.

4 En il sectur da la giustia sa restrenscha la surveglianza da la cumissiun da gestiun als aspects finanzials. En quest sectur dispona la cumissiun da gestiun dals medems dretgs spezials d'infurmaziun sco la cumissiun per giustia e segirezza. *

2. documents d'examinaziun e dretg da prender invista da las actas

Art.  30 1 La cumissiun da gestiun è autorisada da pretender actas da la regenza e da prender invista da tut las actas chantunalas, sche quellas èn impurtantas per ademplir sias incumbensas.

3. infurmaziuns e rapports

Art.  31 1 La   cumissiun   da   gestiun   po   envidar   tar   tut   las   fatschentas   commembras   u commembers da la regenza a sias sesidas. Questas u quests ston dar a la cumissiun da   gestiun   tut   las   infurmaziuns   ch'èn   necessarias   per   pudair   ademplir   sias incumbensas.   Ellas   u   els   èn   autorisads   da   consultar   lur   collavuraturas   e   lur collavuraturs.

2 Suenter avair orientà ordavant la scheffa u il schef dal departament cumpetent po la cumissiun da gestiun er ir directamain tar ils posts da servetsch e tar las interpresas publicas dal chantun per infurmaziuns utilas.

3 Per fatschentas spezialas po la cumissiun da gestiun pretender da la regenza e da las singulas scheffas u dals singuls schefs dals departaments rapports e posiziuns en scrit.

7

170.100

4. inspecziuns e visitaziuns

Art.  32 1 La cumissiun da gestiun è autorisada – per regla suenter avair orientà ordavant la scheffa u il schef dal departament cumpetent – da far inspecziuns e visitaziuns en l'administraziun chantunala, tar las interpresas publicas e tar las instituziuns, a las qualas   il   chantun   surdat   incumbensas   publicas   u   paja   contribuziuns   finanzialas considerablas.

5. interrogaziuns

Art.  33 1 Per   sclerir   cas   grevs   ed   impurtants   po   la   cumissiun   da   gestiun   –   suenter   avair orientà la scheffa u il schef dal departament cumpetent – interrogar mintga persuna da l'administraziun ed ulteriuras persunas, uschenavant che quellas èn incaricadas directamain cun incumbensas da dretg public dal chantun. Sin dumonda po quai esser il cas er senza la preschientscha d'ina persuna superiura.

2 Da las decleraziuns vardaivlas na dastgan resultar nagins dischavantatgs per las persunas interrogadas.

Art.  34

Cumissiun per giustia e segirezza; dretgs spezials da survegnir infurmaziuns

1 Da la Dretgira superiura sco er da la Dretgira da giustia po la Cumissiun per giustia e segirezza – en il rom da sia surveglianza concernent l'administraziun giudiziala, sche   quai   è   d'impurtanza   per   ademplir   sias   incumbensas,   ed   ultra   dals   dretgs generals   da   survegnir   infurmaziuns   ch'èn   previs   per   las   cumissiuns   spezialas   – cunzunt: * a)

b)

pretender rapports en scrit;

clamar las presidentas u ils presidents a las tractativas e dumandar ellas u els davart ils rapports da gestiun;

pretender l'extradiziun d'actas e prender invista da tut las actas;

far inspecziuns, e quai per regla suenter avair orientà la presidenta cumpetenta u il president cumpetent;

tadlar   mintga   persuna   da   l'administraziun   giudiziala   u   da   l'autoritad,   er   en absenza   da   la   superiura   respectivamain   dal   superiur   u   da   la   presidenta respectivamain   dal   president,   e   quai   per   regla   suenter   avair   orientà   la presidenta cumpetenta u il president cumpetent.

c)

d)

e)

2 Las presidentas u ils presidents ston dar a la cumissiun per giustia e segirezza tut ils scleriments ch'èn necessaris per ch'ella possia ademplir sia incumbensa.

Cumissiun d'inquisiziun parlamentara

Art.  35 1 La cumissiun d'inquisiziun parlamentara po:

a)

b)

c)

interrogar persunas da l'administraziun sco perditgas;

dumandar persunas che dattan infurmaziuns;

sa procurar infurmaziuns a bucca ed en scrit d'uffizis, da commembras u da commembers d'autoritads e da persunas da l'administraziun;

8

170.100

d)

e)

consultar expertas u experts;

pretender l'extradiziun da tut las actas uffizialas ch'ella dovra per ademplir sia incumbensa;

far inspecziuns.

f)

2 Per l'interrogaziun da perditgas valan confurm al senn las disposiziuns respectivas da la procedura civila4)

3.3. SECRET D'UFFIZI

Art.  36

Liberaziun 1. en general

1 Commembras e commembers da la Regenza e persunas da l'administraziun pon vegnir liberads tras la Regenza dal secret d'uffizi per dar scleriments e pon vegnir autorisads d'extrader actas uffizialas ch'èn suttamessas al secret d'uffizi. * 2 Commembras   e   commembers   da   las   autoritads   giudizialas   e   da   las   ulteriuras autoritads che stattan sut la surveglianza da la Dretgira superiura pon vegnir liberads tras   la   Dretgira   superiura   dal   secret   d'uffizi   per   dar   infurmaziuns   u   pon   vegnir autorisads d'extrader actas uffizialas ch'èn suttamessas al secret d'uffizi. *

2. visavi cumissiuns

Art.  37 1 Sche l'autoritad insista sin il secret d'uffizi, motivescha ella sia decisiun per mauns da la cumissiun. Empè da dar scleriments u d'extrader las actas po ella far in rapport spezial.

2 Sch'ina cumissiun insista suenter la decisiun da l'autoritad sin ses giavisch che las actas vegnian extradidas, ston las actas vegnir assegnadas ad ella.

3. visavi la cumissiun d'inquisiziun parlamentara

Art.  38 1 Ina   liberaziun   dal   secret   d'uffizi   croda,   sche   la   cumissiun   d'inquisiziun parlamentara   giavischa   scleriments   e   l'extradiziun   da   las   actas   sco   er   sch'ella   fa interrogaziuns.

4. Urden general da procedura

Convocaziun

Art.  39 1 La   presidenta   u   il   president   dal   cussegl   grond   convochescha   il   cussegl   grond mintgamai almain 14 dis avant l'avertura.

4) DG 320.000

9

170.100

Substituziun

Art.  40 1 Sch'ina commembra u in commember è impedì da prender part d'ina sessiun dal cussegl   grond,   po   ella   u   el   vegnir   remplazzà   d'ina   suppleanta   u   d'in   suppleant.

Davart l'admissiun decida il cussegl grond, sch'i vegn fatg recurs cunter quai.

Abilitad da decider

Art.  41 1 Per pudair prender conclus valaivels sto almain la mesadad da tut las commembras e da tut ils commembers esser preschenta tar la tractativa e tar la votaziun.

2 Uschenavant che la mesadad dal dumber da commembras e da commembers na po betg vegnir cuntanschida pervia da motivs da recusaziun legals, è il cussegl grond tuttina abel da decider.

Obligaziun da preschientscha

Art.  42 1 Las commembras ed ils commembers èn obligads da sa participar regularmain a las sesidas. Impediments ston vegnir communitgads a la presidenta u al president.

Recusaziun

Art.  43 1 Tar   il   tractament   da   fatschentas   ston   commembras   u   commembers   dal   cussegl grond prender recusaziun en il cussegl ed en las cumissiuns, sch'ellas sezzas u els sezs, lur conjugal, lur partenaria registrada u lur partenari registrà, ina persuna, cun la quala ellas u els mainan facticamain ina communitad da vita, u ina da lur parentas u quinadas respectivamain in da lur parents u quinads fin al segund grad han in interess   privat   direct   d'in   conclus   dal   cussegl   grond.   Tar   relaschs   e   tar   conclus generalmain impegnativs n'exista nagina obligaziun da recusaziun.

2 Commembras e commembers da cumissiuns da surveglianza ston ultra da quai prender recusaziun, sch'ellas u els:

a)

stattan – en il senn da l'urden da recusaziun general – en ina relaziun cun ina persuna, da la quala la funcziun uffiziala u la lavur speziala vegn examinada u giuditgada;

appartegnan   a   l'organ   d'ina   instituziun   ch'è   suttamessa   a   la   surveglianza suprema   dal   cussegl   grond   en   tut   las   fatschentas   che   pertutgan   questa instituziun.

b)

3 L'urden   da   recusaziun   per   las   commembras   e   per   ils   commembers   dal   cussegl grond vegn applitgà er per la protocollista u per il protocollist.

4 Davart  dumondas  da  recusaziun  decidan  il  cussegl  grond  e  las  cumissiuns  cun exclusiun da las persunas pertutgadas.

Publicitad

Art.  44 1 Il   cussegl   grond   po   excepziunalmain   concluder   da   manar   las   tractativas   cun exclusiun da la publicitad. Davart quai vegn decidì cun scrutini.

10

170.100

Surveglianza cun video

Art.  44a * 1 Sin   ordinaziun   da   la   conferenza   da   las   presidentas   e   dals   presidents   pon   las localitads en l'edifizi dal cussegl grond a Cuira vegnir survegliadas cun cameras da video. La surveglianza serva exclusivamain a sclerir fatgs penalmain relevants.

2 Las registraziuns da video vegnan arcunadas e – sch'i n'è betg avant maun entaifer 72 uras suenter la fin da la sessiun ina disposiziun en scrit d'in organ da persecuziun penala – stizzadas dal secretariat dal cussegl grond entaifer 120 uras suenter la fin da la sessiun.

Art.  45 *

…

5. Objects da tractativa

5.1. INTERVENZIUNS PARLAMENTARAS

Conclus da princip

Art.  46 1 Il cussegl grond po prender conclus da princip en ses agen champ da cumpetenza sco er davart las planisaziuns da la regenza.

2 Quests conclus obligheschan l'organ cumpetent da planisar en la direcziun dada u da sviluppar schliaziuns.

3 Conclus da princip pon vegnir proponids mo da cumissiuns, da fracziuns e da la regenza.

Incumbensa

da sustegnair il cussegl grond tar l'execuziun d'atgnas cumpetenzas;

da prender sezza mesiras.

Art.  47 1 L'incumbensa envida la regenza:

a)

b)

L'incumbensa tenor la litera a ha l'effect d'ina instrucziun, quella tenor la litera b l'effect d'ina directiva.

2 Cumissiuns, fracziuns u almain 20 commembras u commembers dal cussegl grond pon inoltrar ina incumbensa.

Art.  48 1 La dumonda pretenda scleriments da la regenza davart fatschentas impurtantas.

Dumonda

Ura da dumondas

Art.  49 1 Durant l'ura da dumondas pon commembras u commembers dal cussegl grond far dumondas che pertutgan in sectur spezial e che sa laschan respunder facilmain.

11

170.100

Proposta da prender in conclus direct

Art.  50 1 Cun la proposta da prender in conclus direct po vegnir pretendì ch'il cussegl grond prendia in conclus en il sectur da sia atgna cumpetenza.

2 L'object   d'ina   tala   proposta   po   esser   en   spezial   l'execuziun   dals   dretgs   da cundecisiun da la confederaziun.

Iniziativa parlamentara

Art.  51 1 Cun l'iniziativa parlamentara po vegnir inoltrà in sboz elavurà per relaschar, per midar u per abolir ina disposiziun da la constituziun, ina lescha, in'ordinaziun dal cussegl grond u in conclus dal cussegl grond.

5.2. RECURS

Cumpetenza

Art.  52 1 Il cussegl grond giuditgescha ils recurs ch'èn assegnads expressivamain ad el tras la lescha. Per la procedura vegnan applitgadas confurm al senn las disposiziuns da la lescha davart la giurisdicziun administrativa5). * 2 L'instrucziun è chaussa da la cumissiun per giustia e segirezza.

Scrittiras giuridicas

Art.  53 1 La decisiun contestada, l'inoltraziun dal recurs al cussegl grond e las consultaziuns latiers   vegnan   stampadas   u   copiadas   a   quint   da   las   partidas   e   tramessas   a   las commembras ed als commembers dal cussegl grond.

2 En connex cun l'adossament dals custs da stampa po il cussegl grond conceder en cas spezials ina reducziun dals custs fin a la mesadad a quint dal chantun.

Decisiun

Art.  54 1 Il cussegl grond decida suenter avair consultà l'expertisa da la cumissiun sin basa da las actas.

Custs

Art.  55 1 A medem temp sco la fatschenta principala decida il cussegl grond er davart la repartiziun dals custs relaschads en emprima ed en segunda instanza sco er davart l'indemnisaziun da las spesas a las partidas.

2 A talas ed a tals che recurran da levsenn po il cussegl grond ultra da quai imponer ina multa fin 500 francs.

5) DG 370.100

12

170.100

5.3. RECURS DA SURVEGLIANZA

Instrucziun e proposta

Art.  56 1 Recurs   da   surveglianza   cunter   la   Regenza   drizzads   al   Cussegl   grond   vegnan instruids da la Cumissiun da gestiun, tals cunter la Dretgira superiura e cunter la Dretgira da giustia vegnan instruids da la Cumissiun per giustia e segirezza. * 2 La cumissiun che instruescha fa tut ils scleriments utils e suttametta al cussegl grond in rapport ed ina proposta per la proxima sessiun.

3 Per la procedura vegnan applitgadas confurm al senn las disposiziuns da la lescha davart la giurisdicziun administrativa6). *

5.4. ELECZIUNS

Cumpetenzas electoralas

Art.  57 1 Il   Cussegl   grond   elegia   tenor   la   Constituziun   chantunala7)  ses   organs   e   sias cumissiuns, il presidi da la Regenza, las commembras ed ils commembers da la Dretgira superiura e da la Dretgira da giustia sco er ulteriuras titularas ed ulteriurs titulars d'uffizis a norma da la legislaziun. Quai fa el per regla cun resguardar las fracziuns confurm a lur fermezza, uschenavant che la lescha na prevesa betg insatge auter. *

Elecziun cun scrutini

Art.  58 1 Elecziuns en il senn da l'artitgel 57 vegnan fatgas en scrit ed en moda secreta.

2 Elecziuns en cumissiuns dal cussegl grond èn exceptadas dal princip da l'elecziun en scrit e da l'elecziun secreta. Per quellas vala la votaziun averta, premess ch'i n'èn betg   avant   maun   pli   bleras   propostas   electoralas   che   mandats   che   ston   vegnir occupads.

5.5. RESOLUZIUN

Premissas e procedura

Art.  59 1 En   fatschentas   impurtantas   per   il   chantun   po   il   cussegl   grond   relaschar manifestaziuns   (resoluziuns).   Sbozs   per   talas   ston   vegnir   inoltrads   en   scrit   a   la conferenza da las presidentas e dals presidents, er per mauns da la regenza.

2 Quels ston purtar las suttascripziuns d'almain 25 commembras e commembers dal cussegl grond.

6) DG 370.100 7) DG 110.100

13

170.100

6. Correspundenza tranter la regenza ed il cussegl grond

6.1. PLANISAZIUNS POLITICAS E STRATEGICAS

Princip

Art.  60 1 Il cussegl grond e la regenza coopereschan tar planisaziuns politicas e strategicas.

2 La   basa   vegn   elavurada   ed   utilisada   communablamain   e   planisaziuns   vegnan coordinadas areguard il cuntegn.

3 Las cumpetenzas dals singuls organs restan garantidas.

Art.  61

Instruments 1. finamiras e princips politics

1 Avant mintga perioda da planisaziun per il program da la regenza e per il plan da finanzas relascha il cussegl grond finamiras e princips politics surordinads.

2 Questas finamiras e maximas sto la regenza metter sco basa per l'elavuraziun dal program da la regenza e dal plan da finanzas.

2. program da la regenza e plan da finanzas

Art.  62 1 Il program da la regenza ed il plan da finanzas fixeschan ils puncts centrals sco er il rom finanzial per la perioda da planisaziun. * 2 … * 3 … * 4 … *

3. PIFI

Art.  62a * 1 Sa basond sin il program da la regenza e sin il plan da finanzas vegn elavurà il plan d'incumbensas e da finanzas integrà (PIFI). En il senn d'ina vista cumplessiva collia el   las   incumbensas   e   las   finanzas   e   vegn   repassà   annualmain   sco   planisaziun successiva.

4. gruppas da products ed effects *

Art.  63 * 1 Sin proposta da la Regenza e da la Dretgira superiura fixescha il Cussegl grond las gruppas da products per mintga preventiv global. * 2 El determinescha l'effect per mintga gruppa da products e fixescha uschia il niz intenziunà. * 3 La Regenza e la Dretgira superiura controlleschan periodicamain las gruppas da products ed ils effects. *

14

170.100

5. conclus ed incumbensas *

Art.  64 1 Il   cussegl   grond   prenda   enconuschientscha   da   las   planisaziuns   politicas   da   la regenza.

2 Il cussegl grond po prender conclus per cuntinuar cun las planisaziuns e per las coordinar areguard il cuntegn e po dar incumbensas a la regenza.

6.1.A LEGISLAZIUN *

Infurmaziun

Art.  64a * 1 En las missivas al Cussegl grond davart revisiuns parzialas u totalas da leschas explitgescha la Regenza pli detagliadamain il cuntegn d'ina ordinaziun executiva che duai vegnir relaschada da la Regenza.

2 Sche   pussaivel   suttametta   la   Regenza   il   sboz   da   l'ordinaziun   executiva   da   la Regenza per infurmaziun a la cumissiun cumpetenta.

Missivas

Art.  64b * 1 La Regenza motivescha ses conclus per regla tras missivas.

2 Missivas   che   pertutgan   principalmain   fatschentas   da   l'administraziun   giudiziala ston vegnir elavuradas en collavuraziun cun la Dretgira superiura.

6.2. RAPPORTS SPEZIALS

Geners

rapports da gestiun spezials;

rapports tar singuls secturs spezials.

Art.  65 1 Sco rapports spezials valan:

a)

b)

2 La   regenza   suttametta   tals   rapports   spezials   al   cussegl   grond   per   prender enconuschientscha.

3 Rapports   spezials   ston   vegnir   approvads   dal   cussegl   grond,   sch'ina   lescha   u in'ordinaziun prevesa quai. Il cussegl grond als po er approvar parzialmain u refusar l'approvaziun.

Posiziun

Art.  66 1 En in'atgna decleraziun po il cussegl grond prender posiziun davart rapports da la regenza tenor l'artitgel 65 en ina valitaziun generala ed areguard singulas parts.

2 Il cussegl grond prenda enconuschientscha da tals rapports, e quai cun consentir, cun refusar, en furma d'ina decleraziun u senza prender posiziun.

15

170.100

6.3. RELAZIUNS EXTERNAS

Infurmaziun

Art.  67 1 En   ses   champ   da   cumpetenza   infurmescha   la   regenza   il   cussegl   grond permanentamain   e   detagliadamain   davart   projects   impurtants   en   il   sectur   da   la collavuraziun internaziunala ed interchantunala sco er davart il stadi da tractativas.

Cooperaziun

Art.  68 1 La regenza orientescha las cumissiuns permanentas mintgamai cumpetentas ad ura davart las proximas tractativas contractualas internaziunalas ed interchantunalas sin il champ legislativ.

2 Durant   las   tractativas   contractualas   accumpognan   las   cumissiuns   la   regenza   en moda   consultativa   e   pon   suttametter   a   quella   propostas   davart   il   cuntegn   dals contracts.

6a. Correspundenza tranter la Dretgira superiura ed il Cussegl grond *

Propostas

Art.  68a * 1 La Dretgira superiura po dumandar il Cussegl grond d'incumbensar la Regenza d'elavurar   in   project   constituziunal   u   in   project   da   lescha   che   concerna l'administraziun giudiziala.

2 La   Dretgira   superiura   suttametta   talas   dumondas   a   la   Regenza   per   mauns   dal Cussegl grond.

3 La Regenza na dastga betg midar las dumondas da la Dretgira superiura. Ella po formular remartgas e dumondas divergentas.

4 Dal rest sa drizzan il tractament e la debatta da la dumonda da la Dretgira superiura tenor las regulaziuns che valan per tractar incumbensas da las commembras e dals commembers dal Cussegl grond.

Participaziun a las sesidas dal cussegl e da las cumissiuns

Art.  68b * 1 La presidenta u il president da la Dretgira superiura po sa participar a las sesidas dal Cussegl grond e da sias cumissiuns che tractan:

a)

b)

c)

fatschentas da finanzas che concernan la giustia;

il rapport da gestiun da la Dretgira superiura;

midadas   constituziunalas   u   midadas   da   lescha   incitadas   da   la   Dretgira superiura;

projects legislativs che concernan principalmain l'administraziun giudiziala.

d)

16

170.100

2 La presidenta u il president da la Dretgira superiura ha vusch consultativa e po far propostas.   Ella   u   el   po   sa   laschar   accumpagnar   da   persunas   da   l'administraziun giudiziala ubain d'expertas e d'experts externs.

7. Disposiziuns finalas

Urden da gestiun

Art.  69 1 Il cussegl grond relascha in urden da gestiun8) davart il manaschi dal cussegl grond e per precisar las disposiziuns da questa lescha.

Art.  70

Disposiziuns transitoricas 1. perioda d'uffizi da las cumissiuns permanentas

1 Suenter l'entrada en vigur da questa lescha sa drizza la perioda d'uffizi maximala tenor   il   dretg   nov.   La   perioda   d'uffizi   scadida   tenor   il   dretg   vertent   da   las commembras   e   dals   commembers   da   las   cumissiuns   permanentas   vegn   quintada cumplainamain per la nova perioda d'uffizi.

2. sessiun da zercladur 2006

Art.  71 1 Sco   ultima   sessiun   da   la   perioda   d'uffizi   2003–2006   cumenza   la   sessiun   da zercladur 2006 il glindesdi suenter la segunda dumengia dal mais da zercladur.

2 L'avertura da la sessiun da zercladur 2006 è chaussa da la presidenta elegida u dal president elegì dal cussegl grond.

Aboliziun e midada dal dretg vertent *

Art.  72 1 Cun   l'entrada   en   vigur   da   questa   lescha   vegn   abolida   la   lescha   davart   la represchentanza dals circuls en il cussegl  grond dal chantun Grischun dals 4 da zercladur 19729).

2 10) *

Referendum ed entrada en vigur

Art.  73 1 Questa lescha è suttamessa al referendum facultativ.

2 Questa lescha entra en vigur il 1. d'avust 2006, e quai cun resalva da l'alinea 3 qua sutvart.

3 L'artitgel 71 entra en vigur il 1. da zercladur 2006.

8) DG 170.140 9) CUL 1972, 141 e CUL 1995, 3426 10) Las midadas dal dretg vertent na vegnan betg inditgadas.

17

170.100

Tabella da las modificaziuns - tenor conclus

Entrada en vigur 01-08-2006 01-01-2008 01-01-2007 01-01-2007 01-05-2007 01-05-2007 01-05-2007 01-05-2007 01-01-2008 01-01-2008 01-01-2013 01-01-2013 01-01-2013 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 28-08-2013 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2017 01-01-2017 01-11-2016 01-04-2021 01-04-2021 01-10-2021 01-10-2021 01-10-2021 01-10-2021 01-10-2021 01-10-2021 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-10-2023 01-01-2025 01-01-2025 01-01-2025 01-01-2025 01-05-2025 01-05-2025 01-05-2025 01-05-2025 01-05-2025

Element relasch Art. 29 al. 4 Art. 52 al. 1 Art. 56 al. 3 Art. 62 al. 1 Art. 62a Art. 63 Art. 64 Art. 45 Art. 24 Art. 62 al. 2 Art. 62 al. 3 Art. 62 al. 4 Art. 7 Art. 10 al. 1 Art. 10 al. 2 Art. 10 al. 3 Art. 18 al. 4 Art. 72 Art. 72 al. 2 Art. 44a Art. 1 al. 1 Art. 1 al. 2 Art. 1 al. 3 Art. 2 al. 1 Art. 2 al. 1, a), 1.

Art. 2 al. 1, a), 2.

Art. 2 al. 1, a), 3.

Art. 2 al. 1, b)

Art. 2 al. 1, c)

Art. 3 al. 1 Art. 4 al. 1 Agiunta 1 Art. 34 al. 1 Art. 56 al. 1 Art. 12 al. 1 Titel 6.1.a Art. 64a Art. 1 Art. 2 Art. 3 Art. 4 Art. 5 Agiunta 1 Art. 20 al. 1 Art. 27 al. 1 Art. 27 al. 2 Art. 34 al. 1 Art. 36 al. 1 Art. 36 al. 2 Art. 56 al. 1 Art. 57 al. 1 Art. 64b Titel 6a.

Art. 68a Art. 68b Art. 62 al. 2 Art. 63 Art. 63 al. 1 Art. 63 al. 2 Art. 63 al. 3

Modificaziun emprima versiun midada midada midada midada integraziun revisiun totala midada dal titel aboliziun aboliziun midada aboliziun aboliziun revisiun totala midada midada aboliziun midada midada dal titel integraziun integraziun midada integraziun integraziun midada midada midada midada midada midada midada midada integraziun midada midada midada integraziun integraziun aboliziun aboliziun aboliziun aboliziun aboliziun aboliziun midada midada midada midada midada integraziun midada midada integraziun integraziun integraziun integraziun aboliziun midada dal titel midada midada integraziun

Publicaziun en la CUL - 2006, 4571 2006, 3309 2006, 3309 - - - - - - - - - - - - - - - - - 2015-005 2015-005 2015-005 2015-005 2015-005 2015-005 2015-005 2015-005 2015-005 2015-005 2015-005 2015-005 2016-001 2016-001 2016-019 2021-013 2021-013 2021-032 2021-032 2021-032 2021-032 2021-032 2021-032 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2025-028 2025-028 2025-028 2025-028 2025-028

Conclus 08-12-2005 31-08-2006 31-08-2006 31-08-2006 17-10-2006 17-10-2006 17-10-2006 17-10-2006 19-10-2006 30-08-2007 19-10-2011 19-10-2011 19-10-2011 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 23-04-2013 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 20-10-2015 20-10-2015 19-04-2016 09-12-2020 09-12-2020 16-02-2021 16-02-2021 16-02-2021 16-02-2021 16-02-2021 16-02-2021 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 02-12-2024 02-12-2024 02-12-2024 02-12-2024 02-12-2024

18

Tabella da las modificaziuns - tenor element

Element relasch Art. 1 Art. 1 al. 1 Art. 1 al. 2 Art. 1 al. 3 Art. 2 Art. 2 al. 1 Art. 2 al. 1, a), 1.

Art. 2 al. 1, a), 2.

Art. 2 al. 1, a), 3.

Art. 2 al. 1, b)

Art. 2 al. 1, c)

Art. 3 Art. 3 al. 1 Art. 4 Art. 4 al. 1 Art. 5 Art. 7 Art. 10 al. 1 Art. 10 al. 2 Art. 10 al. 3 Art. 12 al. 1 Art. 18 al. 4 Art. 20 al. 1 Art. 24 Art. 27 al. 1 Art. 27 al. 2 Art. 29 al. 4 Art. 34 al. 1 Art. 34 al. 1 Art. 36 al. 1 Art. 36 al. 2 Art. 44a Art. 45 Art. 52 al. 1 Art. 56 al. 1 Art. 56 al. 1 Art. 56 al. 3 Art. 57 al. 1 Art. 62 al. 1 Art. 62 al. 2 Art. 62 al. 2 Art. 62 al. 3 Art. 62 al. 4 Art. 62a Art. 63 Art. 63 Art. 63 al. 1 Art. 63 al. 2 Art. 63 al. 3 Art. 64 Titel 6.1.a Art. 64a Art. 64b Titel 6a.

Art. 68a Art. 68b Art. 72 Art. 72 al. 2 Agiunta 1 Agiunta 1

Conclus 08-12-2005 16-02-2021 13-01-2015 13-01-2015 13-01-2015 16-02-2021 13-01-2015 13-01-2015 13-01-2015 13-01-2015 13-01-2015 13-01-2015 16-02-2021 13-01-2015 16-02-2021 13-01-2015 16-02-2021 18-04-2012 18-04-2012 18-04-2012 18-04-2012 19-04-2016 18-04-2012 14-06-2022 30-08-2007 14-06-2022 14-06-2022 31-08-2006 20-10-2015 14-06-2022 14-06-2022 14-06-2022 23-04-2013 19-10-2006 31-08-2006 20-10-2015 14-06-2022 31-08-2006 14-06-2022 17-10-2006 19-10-2011 02-12-2024 19-10-2011 19-10-2011 17-10-2006 17-10-2006 02-12-2024 02-12-2024 02-12-2024 02-12-2024 17-10-2006 09-12-2020 09-12-2020 14-06-2022 14-06-2022 14-06-2022 14-06-2022 18-04-2012 18-04-2012 13-01-2015 16-02-2021

Entrada en vigur 01-08-2006 01-10-2021 01-01-2016 01-01-2016 01-01-2016 01-10-2021 01-01-2016 01-01-2016 01-01-2016 01-01-2016 01-01-2016 01-01-2016 01-10-2021 01-01-2016 01-10-2021 01-01-2016 01-10-2021 01-08-2012 01-08-2012 01-08-2012 01-08-2012 01-11-2016 01-08-2012 01-01-2025 01-01-2008 01-01-2025 01-01-2025 01-01-2008 01-01-2017 01-01-2025 01-01-2025 01-01-2025 28-08-2013 01-01-2008 01-01-2007 01-01-2017 01-01-2025 01-01-2007 01-10-2023 01-05-2007 01-01-2013 01-05-2025 01-01-2013 01-01-2013 01-05-2007 01-05-2007 01-05-2025 01-05-2025 01-05-2025 01-05-2025 01-05-2007 01-04-2021 01-04-2021 01-01-2025 01-01-2025 01-01-2025 01-01-2025 01-08-2012 01-08-2012 01-01-2016 01-10-2021

Modificaziun emprima versiun aboliziun midada integraziun integraziun aboliziun midada midada midada midada midada midada aboliziun midada aboliziun midada aboliziun revisiun totala midada midada aboliziun midada midada midada aboliziun midada midada midada midada midada midada integraziun integraziun aboliziun midada midada midada midada midada midada midada aboliziun aboliziun aboliziun integraziun revisiun totala midada dal titel midada midada integraziun midada dal titel integraziun integraziun integraziun integraziun integraziun integraziun midada dal titel integraziun integraziun aboliziun

170.100

Publicaziun en la CUL - 2021-032 2015-005 2015-005 2015-005 2021-032 2015-005 2015-005 2015-005 2015-005 2015-005 2015-005 2021-032 2015-005 2021-032 2015-005 2021-032 - - - - 2016-019 - 2023-008 - 2023-008 2023-008 2006, 4571 2016-001 2023-008 2023-008 2023-008 - - 2006, 3309 2016-001 2023-008 2006, 3309 2023-008 - - 2025-028 - - - - 2025-028 2025-028 2025-028 2025-028 - 2021-013 2021-013 2023-008 2023-008 2023-008 2023-008 - - 2015-005 2021-032

19

170.100

20